Държавен вестник, бр. 109, 2025 г., стр. 59

БРОЙ  109	
Д Ъ Р Ж А В Е Н  В Е С Т Н И К 	
СТР.  59   
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ОТБРАНАТА
Правилник за изменение и допълнение на 
Правилника за устройството и дейността 
на Националния военен университет „Васил 
Левски“ (обн., ДВ, бр. 63 от 2020 г.; изм. и 
доп., бр. 26 от 2021 г. и бр. 3 от 2025 г.)
§ 1. Член 11 се изменя така:
„Чл. 11. (1) Университетът включва в 
структурата си: командване, пряко подчинени 
на началника на университета длъжностни 
лица, основни, административни и обслуж­
ващи звена и курсантски подразделения, дис­
лоцирани в гр. Велико Търново и гр. Шумен.
(2) Длъжностното разписание на уни­
верситета се утвърждава от министъра на 
отбраната по предложение на началника 
на университета въз основа на решение на 
Академичния съвет.“
§ 2. Член 12 се изменя така:
„Чл. 12. Командването се състои от начал­
ника на университета, заместник-началници, 
помощник-началници и помощник-ректор.“
§ 3. В чл. 14 се правят следните изменения:
1. В ал. 1 т. 2 се изменя така:
„2. отделения/сектори;“.
2. Алинея 2 се отменя.
§ 4. В чл. 15, т. 9 думите „курсантски и“ 
се заличават.
§ 5. Създава се член 15а:
„Чл. 15а. (1) Курсантски подразделения в 
състава на НВУ „Васил Левски“ са учебни 
формирования, в които се организира учеб­
но-възпитателна работа с курсантите и воен­
нослужещите в задочна форма на обучение.
(2) Курсантските подразделения са:
1. курсантски батальон – организационно 
обхваща няколко курсантски роти (батареи);
2. курсантска рота/батарея – организа­
ционно обхваща курсантските взводове (от 
един и същи курс на обучение или от раз­
лични курсове за обучение);
3. курсантски взвод – организационно 
обхваща едно или повече класни отделения 
от един курс на обучение;
4. класно отделение – организационно 
обхваща курсанти от един и същи курс на 
обучение по една и съща специализация.
(3) Учебната единица за военнослужещи­
те в задочна форма на обучение е класно 
отделение – организационно обхваща воен­
нослужещи в задочна форма на обучение 
от един и същи курс на обучение по една и 
съща специализация.“
§ 6. В чл. 19, ал. 15 т. 2 се изменя така:
„2. приема или изменя правилника за 
устройството и дейността на университета и 
чрез началника на университета го предлага 
за издаване от министъра на отбраната;“.
§ 7. В чл. 23, ал. 6 се правят следните 
изменения и допълнения:
1. В т. 9 след думите „следдипломна ква­
лификация“ се добавя „за военнослужещи и 
цивилни служители“.
2. Точка 13 се изменя така:
„13. обсъжда проект на правилник за 
устройството и дейността на университета 
или проект за изменения и допълнения в 
него и ги предлага на Общото събрание на 
университета;“.
§ 8. В чл. 25 т. 9 се изменя така:
„9. предлага за назначаване и освобожда­
ване военнослужещи за заместник-началници 
и помощник-началници на университета при 
условията и по реда на Закона за отбраната и 
въоръжените сили на Република България;“.
§ 9. В чл. 26, ал. 1 след думите „замест­
ник-началниците“ се добавя „и помощник-на­
чалниците“.
§ 10. В чл. 50, ал. 1 изречение първо се 
изменя така: „Началникът (ръководителят) 
на катедра е хабилитирано лице с резулта­
ти в съответното научно направление на 
катедрата.“
§ 11. В чл. 77 се правят следните измене­
ния и допълнения:
1. Досегашният текст става ал. 1.
2. Създава се ал. 2:
„(2) Чуждестранни курсанти се обучават 
в университета съгласно споразуменията за 
сътрудничество, по които Република Бълга­
рия е страна.“
§ 12. В чл. 78 ал. 4 се отменя.
§ 13. В чл. 80 се правят следните измене­
ния и допълнения:
1. В ал. 1, т. 3 се създава буква „в“:
„в) участват в научноизследователска, 
развойна дейност в информационните тех­
нологии, спортносъстезателна или друга 
творческа дейност, при условие че не се въз­
препятства изпълнението на задълженията 
по учебния план;“.
2. В ал. 3 след края на изречението се пос­
тавя запетая и се добавя „както и по ал. 2“.
§ 14. В чл. 80в, ал. 1 след думите „чл. 80, 
ал. 1, т. 12“ се добавя „и ал. 2“.
§ 15. В чл. 81, ал. 3 думите „ал. 1, т. 1, 2, 
5 – 14“ се заменят с „ал. 1, т. 1, 2, 6 – 14“.
Заключителна разпоредба
§ 16. Правилникът влиза в сила от деня 
на обнародването му в „Държавен вестник“.
Министър:
Атанас Запрянов
7318